**Сәрсембаев, Б. Ш.** Ғылым - дамудың басты факторы. Ғылым күні [Текст] / Б. Ш. Сәрсембаев // Қарағанды Хабары. - 2022. - **№13**. - 6 Б

Болат Шайменұлы Сәрсембаев, Қазтұтынуодағы Қарағанды университеті.

Экономикалық құқықтық зерттеулер ҒЗИ –дің аға ғылыми қызметкері

ҒЫЛЫМ – ДАМУДЫҢ БАСТЫ ФАКТОРЫ

**ҚР ПРезидентінің Жарлығымен 2011 жылы 12 сәуір – Қазақстан Республикасы ғылым саласы қызметкерлерінің күні болып бекітіліп, содан бері жыл сайын аталып өтіп келеді.**

Бүгінде индустриялық-инновациялық бағыт ұстанған еліміз, таяудағы уақыттардың ішінде әлемнің алдыңғы қатарлы дамыған елдердің қатарына қосыламыз деген алдыға асқақ мақсаттар қойып, осы жолда табанды жұмыстар атқаруда.

Осы бағытта дамудың басты факторына айналған ғылым – мемлекетіміздің қарыштап өркендеуінде, бәсекеге қабілеттілігін арттыруда негізгі қозғаушы күшке айналып отыр. Тәуелсіздік алған алғашқы жылдардан-ақ мемлекетіміз ғылымға үнемі қамқорлық жасап, қолдап келеді.

Соңғы жылдары бұл бағытта көптеген жұмыстар жасалды. Атап айтар болсақ, соның ең негізгісі - «Ғылым туралы» Заңның қабылдануы. Соның арқасында ғылымды басқарудың жаңа үлгісі жасалып, ғылымды қаржыландырудың жаңа тетіктері жұмыс істей бастады.

Ашық дерек көздеріне қарасақ, ғылымды дамыту, оның сапасын арттыру мақсатында шаралар ауқымы кеңейіп, қаржыландыру жеті есеге артқан. Ғылымға бизнес тарапынан қаржылай қолдау да көбейген. Жыл сайын елімізде ғалымдардың еңбегін қолдау, жас ғалымдарды ғылым саласына тарту мақсатында құнды бастамаларды қолдауға бағытталған жобаларға қомақты қаржы бөліп, байқаулар, форумдар ұйымдастырылуда.

Атап айтқанда жыл сайын үздік ғылыми қызметкерлер үшін 50 сыйлық бөлінеді. Ағымдағы жылдан бастап «Жас ғалым» жаңа жобасын іске асыру басталады, оның шеңберінде жыл сайын жас ғалымдарға 1000 грант бөлінеді. 2025 жылға қарай ғылымды қаржыландыруды ЖІӨ-нің 1 пайызына дейін ұлғайту жоспарлдануда, бұл отандық ғылымның дамуына үлкен серпін болады.

Ұлттық ғылыми зертханалар ашылды. Қазіргі уақытта осы зертханалар үлкен жұмыстар атқаруда. Әлемдік ақпараттық ресурстар мен ғылыми басылымдарға қолжетімділік қамтамасыз етілді. Ғылыми-техникалық сараптамалық халықаралық жүйесі енгізілді. Ғылым мен білімнің, өндірістің интеграциясы қарқынды даму алуда. Бұл тұрғыда ғылым саласында біртұтас мектеп қалыптастырған, өзінің ғылыми саласында айтарлықтай жетістіктерге қол жеткізген, қазақстандық ғалымдардың ғылыми әлеуетімен мақтана аламыз деуге болады.

Бүгінгі қазақстандық ғылымның алдына қойып отырған басты мақсаты – индустриялық-инновациялық даму бағытын ұстана отырып, әлемдегі алдыңғы қатарлы мемлекеттердің қатарына қосылу, ол үшін еліміздің ғылыми-зерттеу әлеуетін жұмылдыру, зерттеу жұмыстарын халықаралық деңгейге көтеру, сонымен қатар оның тәжірибе жүзінде жүзеге асуын қамтамасыз ету болып табылады.

Жыл сайын Қазтұтынуодағы Қарағанды университеті ұжымының да ғылыми әлеуеті артып келеді. Университет бірқатар бағыттар бойынша ғылыи еңбектерімен кеңінен танымал, ғылыми мектептер құрылып, іргелі және қолданбалы зерттеулер жүргізілуде, халықаралық байланыстар дамуда.

Жалпы алғанда университетте 27 ғылым докторлары мен 99 ғылым кандидаттары және 20 аса PhD докторлары қызмет етеді.

Соңғы бес жылда Университет ғалымдарымен рецензияланатын халықаралық журналдар Scopus деректер базасы бойынша және Web of Science Core Collection (Arts and Humanities Citation Index, Science Citation Index Expanded, Social Sciences Citation Index) деректер базасы бойынша - 245, РИНЦ және басқа да халықаралық базалар бойынша нолдік емес импакт-факторлармен 595, білім және ғылым саласы сапасын бақылау комитетінің (ККСОН) ұсынатын журналдарында 595 ғылыми мақалалар шығарылған. Осы уақыт аралығында университет ғалымдарымен 14 ғылыми гранттық жұмыстар жүргізуге тапсырыстар алынып, жүргізілді.

Университет жанында Экономикалық және құқықтық зерттеулер ғылыми-зерттеу институты жұмыс жасайды және ол университеттегі ғылыми жұмыстарды жүргізуде негізгі ұйымдастырушылардың бірі болып табылады.

Ғылыми зерттеу институтының ғылыми қызметкерлері «Достық» Коворкинг орталығы алаңында студенттердің, магистранттардың және докторанттардың ғылыми-зерттеу қызметінің дағдыларын қалыптастыруда, жетекші ғалымдарды, бизнес қоғамдастықтың, мемлекеттік басқару және қоғамдық ұйымдардың өкілдерін тарта отырып, ғылыми зерттеулер мен инновациялық жобаларды ұйымдастыруда және ілгерілетуде әдістемелік көмектер көрсетеді, кеңестер береді. Олар халықаралық жастар фестивальдеріне, конференцияларға, форумдарға қатысады.

ҚР Пезиденті Қ.К.Тоқаев 2021 жылғы "Халық бірлігі мен жүйелі реформалар - ел өркендеуінің берік негізі" деп аталатын Қазақстан халқына Жолдауында: «Ғылымды дамыту – біздің аса маңызды бағытымыз... Жалпы, еліміздің білім беру және ғылым саласының алдында кезек күттірмес ауқымды міндет тұр. Бұл – уақыт талабына сай болумен қатар, әрқашан бір адым алда жүріп, тың жаңалықтар ұсына білу» деп атап өткен еді. Ғылым саласы қызметкерлерінің де негізгі мақсаты мен міндеті осы талаптарды іске асыру.